ઓસ્કાર વાઈલ્ડે એક વખત કહ્યું હતું, “અમુક લોકો જ્યાં જાય ત્યાં ખુશીઓ ફેલાવે છે; અને અમુક જયારે જાય ત્યારે.” તમે એમાંના કયા છો? હું તમારી લોકો ઉપર શું અસર થાય છે તેની વાત નથી કરી રહ્યો. તમે કદાચ બીજા કોઈના જીવનમાં આનંદ લાવી શકતાં હોવ અને ન પણ લાવી શકતાં હોવ, કારણકે તેમનું સુખ અને ખુશી તમે શું અર્પણ કરી શકો છો તેના કરતા તેમની પોતાની પ્રાથમિકતાઓ ઉપર વધુ આધારિત હોય છે. હું અહી ખુશીને તમારા વ્યક્તિગત સંદર્ભમાં કહી રહ્યો છું. તમારી પોતાની તમારા પોતાના ઉપર શું અસર થઇ રહી છે તેનો સંકેત કરી રહ્યો છું. તમે તમારા પોતાના સંગાથમાં ખુશ છો?